|  |  |  |
| --- | --- | --- |
| B O S N A I H E R C E G O V I N A |  | Б О С Н А И Х Е Р Ц Е Г О В И Н А |
| VIJEĆE MINISTARA | САВЈЕТ МИНИСТАРА |
| ***DIREKCIJA ZA EVROPSKE INTEGRACIJE*** |  |
| ***DIREKCIJA ZA EUROPSKE INTEGRACIJE*** | ***ДИРЕКЦИЈА ЗА ЕВРОПСКЕ ИНТЕГРАЦИЈЕ*** |

Sarajevo, 6. 5. 2025. godine

MEDIJIMA

**NAJAVA ZA MEDIJE**

**Konferencija „Mladi i europske integracije – izazovi i prilike“**

Direkcija za europske integracije i Populacijski fond Ujedinjenih naroda (UNFPA), u suradnji s Ministarstvom civilnih poslova Bosne i Hercegovine i organizacijom Humanity in Action, povodom obilježavanja Dana Europe i Europskog tjedna u BiH, organiziraju konferenciju pod nazivom „Mladi i europske integracije - izazovi i prilike“.

Konferencija će se održati 7. svibnja 2025. godine u Parlamentarnoj skupštini BiH (Bijela sala), s početkom u 10 sati.

Cilj konferencije je da se aktualizira pitanje značaja uključivanja mladih i nevladinih udruga koje se bave položajem mladih u proces europskih integracija. Kroz tri panel-diskusije („Istraživanje stavova mladih – perspektive i očekivanja“, „Europske integracije za mlade - koristi i prilike“ i „Strateški pristup unapređenju statusa mladih“), govorit će se o rezultatima relevantnih istraživanja, važnosti umrežavanja organizacija civilnog društva, usvajanju strateških dokumenata, narednim koracima ka unapređenju angažmana mladih, kao i o primjerima dobre prakse iz susjednih zemalja.

Izjave za medije planirane su u 9:30 sati (hol u prizemlju Zgrade institucija BiH), a medijima će se obratiti:

* Elvira Habota, direktorica Direkcije za europske integracije
* Luigi Soreca, šef Delegacije EU u BiH
* Justine Coulson, predstavnica UNFPA za BiH
* Zarja Marković, projektna koordinatorica u Humanity in Action BiH

Pozivamo vašu medijsku kuću da proprati ovaj događaj. U prilogu se nalazi program konferencije.

Direkcija za europske integracije